नवरातर, नौरातर या नवरात (संस्कृत:नवरात्र, नौ गो रात के समूह) एगो हिंदू तिउहार ह। ई माता दुर्गा या शक्ति के पूजा के पर्व हवे जेवन नौ रात के होला। साल में दू बेर ई तिहवार मनावल जाला, चइत के अँजोर में आ कुआर की अँजोर में सुरुआति के नौ गो तिथी के समय नवरातर के समय होला। ई दू गो की अलावा तीन ठो नवरातर अउरी होला जेवन खाली शाक्त शाखा के लोग आ तांत्रिक पूजा करे वाला लोग मनावे ला आ ई बहुत प्रचलित ना हवें।